  Майя Бывальцева Удмуртиын чеберлыкъя но устолыкъя «Чеберай-2020» вожвылъяськонлэн йылпумъян люкетэз ортчиз. 4-тӥ толсуре «Металлург» лулчеберет дворецлэн сцена вылаз 20 нылъёс но нылкышноос потӥзы. Вожвылъяськон быдэс ар кыстӥськиз шуыны луэ. Кылем арын сӥзьыл кутскем кастингъёсы вань ёросъёсын оглом 200-лэсь трос нылкышноос пыриськизы. Соос пӧртэм киужъёс лэсьтӥзы, творчествоя номеръёс дасязы, удмурт калык сярысь тодонлыкъёссэс возьматӥзы. Ньыль часъем йылпумъян шоу устоосыз пӧлысь усьтоосызлэсь нимъёссэс шараянэн йылпумъяськиз.  18-35 аресъем пыриськисьёс пӧлын Шаркан ёросысь Ксения Байданова вормиз, 35-55 аресъемъёс пӧлын – Ува ёросысь Алевтина Макарова, 55 но солэсь бадӟымъёс пӧлын – Алнаш ёросысь Алевтина Тарасова Кызьы вераз ивортодэтъя «Удмуртия» агентстволы Алнаш ёросысь Байтэрек гуртысь лыдӟиськонниын ужась Алевтина Тарасова, со ёросазы ортчем кастинге гинэ пыриськоз, азьланяз уз мыны шуыса малпаз вал. Но быръён люкетын вормыса, быдэс вожвылъяськонын но келямез ӧз поты. Финалэ потӥ ке, мон ваньзэ лэсьто, чтобы вормыны!», - шуи нылылы. <…> Шумпотӥсько! Мон понна та ар вал… мынам улонэ ик воштӥськиз. <…> Мон пиналми но кадь, бурдъяськи но кадь азьланяз но ужаны удмуртлык понна. <…> Туж шумпотӥ, татын вормись луи шуыса, малы ке шуоно милям арлыдлы таӵе конкурс – со мон понна вал нечто. Туж-туж тунсыко вал со мон понна, та пыриськеме мынам, мон туж шумпотӥсько татчы пыриськи шуыса Алевтина Тарасова, «Чеберай-2020» вожвылъяськонын вормисьАлевтина Тарасова солы туж трос адямиос юрттӥзы шуыса пусйиз – аслаз семьяез но, ужъюлтошъёсыз но, ёросысьтызы лулчеберет удысын ужасьёс но. Озьы ик вожвылъяськонэ пыриськисьёс но ог-огзылэсь мылкыдзэс ӝутыны, юрттыны тыршизы. Соос ваньзы бадӟым сюлэмо адямиос, шуэ нылкышно. Кыӵе ми ог-огмылы юрттыса ужамы! Мон бергес кыли РДНТ-ысь ӵукна «Металлурге» выставкаме вайыны, транспорт ӧй вал сразу. Соос мыным выставкаме но лэсьтыны юрттӥзы. Сэре Людмила Гаврилова сярысь вераме потэ. Со мон шоры учке но шуэ: «Аля, тон малы ке но туннэ керӟегъяськиськод». Китӥм кутӥз со монэ, ӟыгыртӥз, мынам сыӵе каньыл луиз... Туж ми эшъяським та нылъёсын Алевтина Тарасова, «Чеберай-2020» вожвылъяськонын вормисьУва ёросысь Жужгес гуртысь лулчеберет юртлэн кивалтӥсез Алевтина Макарова но ёросазы ортчем быръёнэ косэмъя мынӥз шуыса вераз. Но кызьы кылдэмын, озьы ик луиз, серекъя нылкышно. Мылкыд туж умой, сомында эшъёс, сомында малпанъёс, вылӥын кыӵе ке но астэ шӧдӥськод. <…> Аслым сётӥз дӥсьтон сцена вылын творческий ужъёсты возьматыны, малы ке шуоно мон кема ик уг выркы со «Стендапен», алигес гинэ кутки, и мылкыд ӝутскиз азьлань ужаны, мар ке но малпаны мукетсэ, гожъям потыны кутскиз, сыӵе творческий мылкыды ӝутскиз Алевтина Макарова, «Чеберай-2020» вожвылъяськонын вормисьШаркан ёросысь Удмурт лулчеберетъя «Быгы» йӧскалык центрын ужась Ксения Байданова сцена вылын нимзэ ялэм бере синвуоссэ кутыны ӧз быгаты. Вань юрттӥсьёсызлы, со понна висем муртъёслы, радъясьёслы тау кариз. Конкурсэ лыктыкум туж зол кышкасько вал нылъёс куспын луоз шуыса милям вожвылъяськон. И толон, нырысетӥ репетицие лыктэммы бере, кыӵе шумпотӥ милям вожвылъяськон ӧз луы шуыса, милям ӵошатскон луиз. Туж бадӟым тау, нылъёс! Ми ог-огмы борды вочкыса, юрттыса ог-огмылы, вуим финалозь Ксения Байданова, «Чеберай-2020» вожвылъяськонын вормисьВожвылъяськонлэн йылпумъян люкетаз вань пыриськем нылкышноосты пӧртэм номинациосын пусйизы, ваньзылы кузьымъёс сётӥзы.  Ватсалом, 16-тӥ толсуре удмурт нылашъёс понна «Чеберинка-2020» вожвылъяськонлэн йылпумъян люкетэз ортчоз.  Тодэ вайытом, «Чеберай-2020» вожвылъяськон нылкышно творчествоя «Чеберай» марафонлэн ӵектосэз улсын ортчиз, 2019-тӥ арын со Азьмуртлэн грантъёсыныз фонысьтыз 2 миллион 500 сюрс манетлэсь трос коньдон утӥз. Тегъёс: Лулчеберет Ижкар Удмуртия чеберлык нылкышноос Чеберай 100ар  